ZsikePhoto

Master Class 2026
2026-02-01 08:00 - 2026-11-30 17:00 UTC | ZsikePhoto, ZsikePhoto, Mády Lajos utca 2, Budapest, 1041, Magyarország
A nagy érdeklődésre való tekintettel, elindult egy második csoport. 🙂
Regisztráció esetén 330.000 Ft előleg befizetése szükséges.
Kérdés esetén a zsikephoto@gmail.com címre írj nyugodtan, vagy a 06204772330-as számon hívhatsz bátran!

Újszülött Kezdő Workshop Március 18.
2026-03-18 09:00 - 16:30
Egy workshop ami kifejezetten kezdőkre és a nagyon egyszerű baba fotózási alapokra épül. Megmutatom azokat a pózokat amikkel érdemes kezdened és amiknek az elsajátítása könnyebben fog menni.
Bemutatom hogyan használom a fényeket, hogyan pozicionálunk, megmutatom a fényképezőgép beállításait és a megfelelő fotózási szögeket és fénybeállításokat, mindeközben pedig gyakorolhatod a különféle technikákat egy speciális oktató babán, a Standinbaby-n is. Szó lesz a baba biztonságáról és a szülőkkel való kapcsolattartásról, az újszülött fotózás pszichológiájáról. Milyen kellékeket érdemes venned kezdésként, hogyan indulj el az úton. Megtanulunk egy wrappolási technikát, amellyel már el fogsz tudni boldogulni. Elmondom, hogyan teheted egyszerűen változatossá a sorozatodat és még számos hasznos tudással fogsz gazdagodni.
A pózok egy újszülött baba modellel és a Standinbaby oktató baba használatával együttesen kerülnek bemutatásra.
A workshop után 3 hónapig még teljes körűen a rendelkezésedre állok és a tanultakkal
kapcsolatban mindenben segítek! Létrehozok egy zárt csoportot, ahol bármikor lehet kérdeznetek, véleményt kérnetek.
Amire szükséged lesz: fényképezőgép manuál mód ismerete, 35 vagy 50 mm-es objektív vagy zoom objektív (ami magába foglalja az előzőekben leírt tartományokat).
Program:
8:30-9 óráig érkezés
9-11 óráig elméleti oktatás és gyakorlás az oktató babákon
11-16 óráig egy újszülött baba modell fotózása
16-16:30 kérdések megválaszolása, zárszó
Max. 6 fő részvételével.
Ára : 120.000 Ft. az ár alanyi Áfa mentes
Az ár tartalmazza még a nasit, üdítőt, kávét
A képeket a ZsikePhoto Workshop megjelölésével felhasználhatod portfóliód építésére.
Helyszín: Újpest IV. kerület
